Java-työkaluja suuryritysten käyttöön
Julkaistu: 9.4.1997 7:50
Sunhttp://www.Sun.com julkisti JavaOnehttp://java.sun.com-konferenssissa myös Java Platform for the Enterprise -konseptin, jonka puitteissa suuret organisaatiot saavat välineet keskeisten sovellustensa ohjelmakehitykseen verkkotietojenkäsittelyyn tarkoitetun Java-kielen hyödyntämiseksi.
Konseptin mukaiset Enterprise JavaBeans -työkalut tarjoavat kehittäjille mahdollisuuden luoda tuotannon, hallinnon ja logistiikan sovelluksia pienistä, uudelleenkäytettävistä ohjelmaosista. Sovelluksia voidaan suorittaa millä tahansa Java-yhteensopivalla alustalla. Näin kehittäjät voivat keskittyä itse liiketoimintaa koskeviin ratkaisuihin tarvitsematta huolehtia sovelluksen ajoympäristön aiheuttamista rajoituksista.Enterprise JavaBeans -määritelmien ensimmäinen versio julkistetaan kesällä 1997, ja lopullinen määritelmä on valmis vuoden loppuun mennessä. Enterprise Java Beans -kehitysvälineiden lisäksi Java Platform for the Enterpise sisältää Java-ohjelmistorajapintojen määritykset, JDB-tietokantaliittymän, Java NDI -nimeämis- ja hakemistomääritykset, Java IDL -määrityksen CORBAa varten, Java Transaction Service määrityksen CORBA-tapahtumakäsittelyyn sekä järjestelmän- ja verkonhallinnan rajapintamääritykset.